als_Latn dik_Latn sag_Latn
Për datën 29 mars, ndeshja Shqipëri-Armeni e vlefshme për kualifikueset e Euro 2016, punimet do të ketë përfunduar në kohë. Investim shtesë rreth 300 mln lekë të vjetra
Anton Cicani
Stadiumi “Elbasan Arena”, që do të presë sfidën e datës 29 mars, Shqipëri-Armeni, e vlefshme për kualifikueset e Europianit 2016 në Francë, është thuajse gati dhe do të duhet edhe një javë deri në mbylljen përfundimtare të punimeve për të shtruar pistën me tartan. Këto ditë, që koha ka qenë e mirë dhe ndaj s’ka penguar punimet, është punuar me ritme të shpejta dhe me shumë orë, duke përfunduar thuajse gjithçka dhe ka mbetur vetëm që të shtrohet dhe më pas do të jetë gati për ndeshjen më të rëndësishme të sezonit për Kombëtaren kuqezi. Një tjetër sinjal se çdo gjë do të shkojë sipas planeve është dalja në treg e biletave, ku më e shtrenjta do të kushtojë 10 mijë lek të reja, pra ashtu si ndaj Danimarkës, po në këtë stadium, ku u bë edhe përurimi. Stadiumi i “Elbasan Arenës” ka nisur punimet e tij që në mes të shkurtit.
Kosto – Sa i përket investimit të bërë gjatë kësaj periudhe për shtrimin e pistës së tartanit, që do të jetë edhe olimpike dhe me katër korsi, do të shkojnë diku tek 300 mln lekë të vjetra. Impianti pritet të ketë një rol multifunksional dhe në të ardhmen mund të ketë investime të tjera.
Tribuna – Eshtë punuar gjatë kësaj kohe edhe në tribunën G3 për hapjen e portës hyrëse për tifozët, që do të jetë përkatësisht ato “miq”. Sigurisht, këto punime kanë nisur në këtë sektor në mënyrë krejt surprizë, pasi në fillim nuk ishte parashikuar.
1
javë
Ka mbetur nga fundi i punimeve në stadiumin “Elbasan Arena” dhe më pas çdo gjë do të jetë gati, kur Armenia do të kryejë stërvitjen e parë në datën 28 mars
Qyteti nis përgatitjet,
lokalet bëjnë “lifting”
Pasi ka kaluar dita e verës, Elbasani është duke u përgatitur për të pritur eventin tjetër të madh, ndeshjen e Kombëtares së Shqipërisë ndaj Armenisë. Një sfidë e cila në një farë mënyre do të jetë edhe piku për këtë qytet, më shumë se tradita dhe festa karakteristike e 14 marsit, dita e verës dhe e ballokumeve, ëmbëlsira e veçantë e këtij qyteti. Madje, disa nga lokalet që ndodhen përkrah stadiumit kanë bërë edhe punime dhe janë rregulluar më së miri, për të pritur fluksin e tifozëve dhe sidomos për t’i shërbyer ashtu si duhet. Edhe Bashkia do të punojë këto ditë për të rregulluar dhe pastruar qytetin më shumë.
als_Latn pag_Latn als_Latn als_Latn als_Latn unk als_Latn als_Latn als_Latn als_Latn als_Latn